b"\n_START_ARTICLE_\nS\xc3\xadmbols de Benafigos\n_START_SECTION_\nHist\xc3\xb2ria\n_START_PARAGRAPH_\nL'escut es va aprovar per Ordre de 29 d'agost de 1986, de la Conselleria d'Administraci\xc3\xb3 P\xc3\xbablica, publicada en el DOGV n\xc3\xbam. 441, del 10 d'octubre de 1986._NEWLINE_La torre amb la creu \xc3\xa9s el s\xc3\xadmbol de l'antiga esgl\xc3\xa9sia fortificada de Sant Joan, del segle XIII. L'arbre fa refer\xc3\xa8ncia a l'om monumental situat davant el santuari de la Mare de D\xc3\xa9u de l'Ortisella._NEWLINE_La bandera va ser aprovada per Resoluci\xc3\xb3 d'11 de juliol de 2001, del conseller de Just\xc3\xadcia i Administracions P\xc3\xbabliques, publicada en el DOGV n\xc3\xbam. 4.077, del 3 de setembre de 2001._NEWLINE_A l'Arxiu Hist\xc3\xb2ric Nacional es conserven dos segells en tinta, anteriors a 1876: un de l'Alcaldia, amb les armories d'Espanya; i un segon, de l'Ajuntament, on hi apareix un motiu floral."